Мусса Екзеков Аҧсны ажәлар Ашықәс Ҿыц рыдиныҳәалеит
Аҟәа. Ҧхынҷкәын 30. Апсныпресс. Жәларбжьаратәи аҧсуа-базатә еидгылара апрезидент, абазатәи ауаажәларратә еиҿкаарақәа Рассоциациа «Аҧсадгьыл» ахантәаҩы Мусса Екзеков Аҧсны ажәлар Ашықәс Ҿыц рыдиныҳәалеит.
Адныҳәалараҿы ахәҭакахьала иаҳәоит:
“Ари ҳара зегьы ҳзы иҷыдоу аамҭоуп, избан акәзар, арҭ амшқәа рзы ҳара, ишьақәгылахьоу атрадициақәа ҳрықәныҟәаны ҳауацәеи иаҳзааигәоу ауааи ҳарҧылоит, агәырҕьара рыцеиҩаҳшоит, азеиҕьашьара бзиақәа еибаҳҳәоит.
Иааиуа 2017 шықәса шәыҧсҭазаара илашоу, хра злоу ахҭысқәа азаанагааит.
Ашықәс ҿыц шәыдысныҳәалоит! Гәык-ҧсыкала агәабзиареи аизҳазыҕьареи шәзеиҕьасшьоит!”